Lav et referat af nedenstående tekst:

Tekst:
Måske fik du dit første kys her, måske har du minder, hvor dig og dine venner danser på bordene – eller måske har du bare hygget dig til livemusik og billige torsdagsøl. Jomfru Ane Gade har gennem årene set det meste. Da Gaslight fik den første bevilling den 5. maj 1967 var der næppe nogen, der havde forudset, at Jomfru Ane Gade – eller i daglig tale ”Gaden” – i år 2017 ville stå som Danmarks længste festgade.  150 meter spækket med restauranter, diskoteker og værtshuse, som hvert år omsætter for cirka 300 millioner kroner. Et menneskehav i weekenderne. Godt fyldt op på lillefredag – og også en populær turistattraktion. I 1970 åbnede ti ekstra diskoteker, og i 1992 var tallet steget til 26. Nye værtshuse åbner jævnligt – ligesom andre har drejet nøglen om. Jomfru Ane Gade er dog ikke kun fest og farver. Gennem årene har flere episoder udspillet sig i ”Gaden”. Lige fra vold og knivstikkeri til rockerdrabet på værtshuset Robin i 2001. 50 år er altså gået på godt og ondt – og i aften skal det fejres med masser af tilbud. Stort tillykke.

Referat:
Jomfru Ane Gade har 50 års jubilæum. Få et overblik over den berømte og berygtede festgade.